Държавен вестник, бр. 27, 2026 г., стр. 23

БРОЙ  27	
Д Ъ Р Ж А В Е Н  В Е С Т Н И К 	
СТР.  23   
б) официален пазар на фондова борса или 
на друг организиран пазар в трета държава, 
функциониращ редовно, признат и публично 
достъпен, като облигациите трябва да имат 
инвестиционен кредитен рейтинг;
в) пазар за растеж в държава членка;
г) организиран пазар в трета държава, 
предназначен за инструменти на емитенти 
с малка или средна пазарна капитализация;
6. влогове в банки с минимален кредитен 
рейтинг, които имат право да извършват 
дейност на територията на държава членка;
7. акции, различни от акции на предприятие 
за колективно инвестиране, както и в права 
или варанти по тях:
а) търгувани на регулиран пазар в държава 
членка;
б) търгувани на официален пазар на фондова 
борса или на друг организиран пазар в трета 
държава, функциониращ редовно, признат и 
публично достъпен, като акциите трябва да 
са включени в индекси на тези пазари;
в) привилегировани акции на емитент, 
чиито акции са включени в индексите по 
буква „б“;
г) пазар за растеж в държава членка;
д) организиран пазар в трета държава, 
предназначен за инструменти на емитенти 
с малка или средна пазарна капитализация;
8. акции, предлагани при условията на 
първично публично предлагане по законо­
дателството на държава членка, за което е 
одобрен и публикуван проспект, предвиждащ 
задължение да се иска приемане на акциите 
и те да бъдат приети за търговия в срок, не 
по-дълъг от 12 месеца от издаването им:
а) на регулиран пазар в държава членка;
б) на официален пазар на фондова борса или 
на друг организиран пазар в трета държава, 
функциониращ редовно, признат и публично 
достъпен;
в) на пазар за растеж в държава членка;
г) организиран пазар в трета държава, 
предназначен за инструменти на емитенти 
с малка или средна пазарна капитализация;
9. облигации, предлагани при условията 
на първично публично предлагане по зако­
нодателството на държава членка, за което е 
одобрен и публикуван проспект, предвиждащ 
задължение да се иска приемане на облигации­
те и те да бъдат приети за търговия в срок, 
не по-дълъг от 12 месеца от издаването им:
а) на регулиран пазар в държава членка;
б) на официален пазар на фондова борса или 
на друг организиран пазар в трета държава, 
функциониращ редовно, признат и публично 
достъпен;
в) на пазар за растеж в държава членка;
г) организиран пазар в трета държава, 
предназначен за инструменти на емитенти 
с малка или средна пазарна капитализация;
10. обезпечени корпоративни облигации, 
за които в решението на общото събрание на 
акционерите и в предложението за сключване 
на облигационен заем е поето задължение 
да се иска приемане и те да бъдат приети за 
търговия на регулиран пазар в срок, не по-дъ­
лъг от 6 месеца от издаването им, и за които 
е предвидено да бъдат съответно прилагани 
изискванията на Закона за публичното пред­
лагане на ценни книжа относно довереника на 
облигационерите и обезпечаване на публична 
емисия облигации;
11. покрити облигации по чл. 2 от Закона 
за покритите облигации извън включените 
по т. 4;
12. акции на:
а) дружество със специална инвестиционна 
цел, лицензирано по реда на Закона за дру­
жествата със специална инвестиционна цел 
и за дружествaта за секюритизация, както и 
в права по смисъла на § 1, т. 3 от допълни­
телните разпоредби на Закона за публичното 
предлагане на ценни книжа, издадени при 
увеличаване на капитала на дружеството;
б) предприятие за колективно инвестиране, 
чийто изключителен предмет на дейност е 
инвестиране в недвижими имоти, получило 
разрешение за извършване на дейност съг­
ласно законодателството на държава членка, 
върху което се осъществява надзор, и които 
са приети за търговия на регулиран пазар в 
държава членка;
13. акции и/или дялове на колективна ин­
вестиционна схема със седалище в държава 
членка или в трета държава, определена с 
наредба на комисията;
14. акции и/или дялове на борсово търгу­
вани фондове със седалище в държава членка 
или в трета държава, които не са колективни 
инвестиционни схеми по т. 13 и отговарят 
на изисквания, определени с наредба на ко­
мисията;
15. акции и/или дялове на алтернативни 
инвестиционни фондове, управлявани от лице, 
получило разрешение съгласно изискванията 
на Директива 2011/61/ЕС на Европейския пар­
ламент и на Съвета от 8 юни 2011 г. относно 
лицата, управляващи алтернативни инвести­
ционни фондове и за изменение на директиви 
2003/41/ЕО и 2009/65/ЕО и на регламенти 
(ЕО) № 1060/2009 и (ЕС) № 1095/2010 (ОВ, L 
174/1 от 1 юли 2011 г.), наричана по-нататък 
„Директива 2011/61/ЕС“;
16. акции и/или дялове на алтернативни 
инвестиционни фондове, управлявани от 
лице, което подлежи на регистрация съглас­
но изискванията на Директива 2011/61/ЕС, 
ако е осигурено получаването от пенсионно­